stanford-oval/wikipedia huggingface dataset:
Pienviljelijäin puolue
Vaalit

| 0 | 1 | 2 | 3 |
| --- | --- | --- | --- |
Tulokset
Eduskuntavaalit
| Vuosi | Edustajat | Äänet | Äänet |
| 1939 | 2 | 27 783 | 2,14% |
| 1945 | -- | 20 061 | 1,18% |
| 1948 | -- | 5 378 | 0,29% |
| 1951 | -- | 4 964 | 0,27% |
| 1954 | -- | 1 040 | 0,05% |
Presidentinvaalit
| Vuosi | Valitsija- miehet | Äänet | Äänet |
| 1950 | -- | 689 | 0,04% |
PMP:llä oli perustettaessa kaksi kansanedustajaa, yksi kummastakin puolueesta, jotka vielä eduskuntavaaleissa 1936 tappelivat keskenään. Presidentinvaalissa 1937 PMP kannatti K. J. Ståhlbergia. Seuraaviin eduskuntavaaleihin puolue lähti luottavaisin mielin, mutta sen äänimäärä ja -osuus laskivat. Puolue onnistui silti säilyttämään kansanedustajansa. PMP sai paikkansa Oulun vaalipiiristä, jossa puolue sai 14,6 % äänistä.
Eduskuntavaaleissa 1945 puolue meni vaaliliittoon Suomen kansan demokraattisen liiton (SKDL) kanssa, mutta puolue jäi ilman edustajia. Viimeisen kerran puolue osallistui eduskuntavaaleihin vuonna 1954.
Vuoden 1950 presidentinvaalissa puolue tuki J. K. Paasikiveä.
Pekka Kyytinen

Pekka Kyytinen
Pekka Kyytinen (25. maaliskuuta 1906 Kurkijoki – 25. maaliskuuta 1974 Helsinki) oli suomalainen valokuvaaja ja toimittaja.
Kurkijoen Särkijärveltä kotoisin ollut Kyytinen kuvasi 1930- ja 1940-luvuilla maalaiselämää ja ihmisiä Kurkijoella ja muualla Suomessa. Hän toimi sotavuosina TK-kuvaajana. Kyytinen oli myös toimittajana lehdissä ja toimitti kirjoja. Hän myös elokuvasi Kansatieteellinen Filmi Oy:n toimeksiannosta.
Kyytisen noin 50 000 kuvan valokuvakokoelma on Museoviraston kansatieteen kuvakokoelmassa.
Kirjallista tuotantoa

Muistojen Karjalaa ; tekijät Pekka Kyytinen, Viljo Marttila. Otava 1940
Ratkaisun vuodet : kuvakertomus Suomen kohtalonpäiviltä. Otava 1942
Jouko Väänänen : Keski-Perniön osuusmeijeri 1904–1954 ; nykyistä toimintaa esittävät kuvat valokuvannut Pekka Kyytinen. Keski-Perniön osuusmeijeri, Perniö 1954
Marjatta Väänänen : Perniön ja Finbyn osuusmeijeri : puoli vuosisataa meijeritalouden hyväksi ; nykyistä toimintaa esittävät kuvat valokuvannut Pekka Kyytinen. Perniön osuusmeijeri – Finbyn osuusmeijeri, Helsinki 1954
Martti Väinölä : Kankaanpään osuusmeijeri 1903–1955 ; kuvaustyön tätä teosta varten sekä julkaisun taiton suorittanut Pekka Kyytinen. Joroisten osuuskauppa, Mikkeli 1955
Martti Väinölä : Lammin osuuskauppa 1906–1956 ; uudemmat valokuvat ja taitto Pekka Kyytisen. Lammin osuuskauppa, Forssa 1956
Kuvantekijöitä ja kamerankauppaa : Suomen valokuvaajain liiton ja Suomen valokuvaajain oy:n 40-vuotisjuhlajulkaisu ; toimituskunta Sulo Viljakainen, Aili Heinonen, Erkki Penger. Suomen valokuvaajain liitto ry. – Suomen valokuvaajain oy., Forssa 1959
Hilkka Vilppula : Seurasaaren ulkomuseo : opas ; piirrokset Pentti Hammarberg ; valokuvat Pekka Kyytinen. Seurasaari-säätiö, Helsinki 1959
Mikkelin osuusmeijeri ; suunnitteli Toivo Kerko ; teksti Jouko Väänänen ; kuvaus tätä julkaisua varten ja taitto Pekka Kyytinen. Mikkelin osuusmeijeri, Mikkeli 1960
Suonenjoen osuusmeijeri 1915–1965 ; tekijät Lauri Hirsjärvi ja Pekka Kyytinen. Suonenjoen osuusmeijeri, Suonenjoki 1965
Kainuun osuusmeijeri ; suunnittelu Paavo Jauhiainen ja Pekka Kyytinen ; teksti Jouko Väänänen ; kuvaus ja taitto Pekka Kyytinen. Kajaani 1967
Toimituksia

Äidille. Pellervo-seura, Helsinki 1945, 3. uusittu ja laajennettu painos 1946, 4. kokonaan uusittu painos 1947
Karjala elää uusilla asuinsijoilla : Karjalan liiton muistojulkaisu 3 ; toim. Pekka Kyytinen ; johdantotekstin kirj. Väinö Pärnänen. WSOY 1955
Aiheesta muualla

Wikimedia Commonsissa on kuvia tai muita tiedostoja aiheesta .
Pekka Kyytisen valokuvia (kuvakokoelmat.fi)
Valokuvaaja Pekka Kyytinen 1930-luvulla, Museovirasto, Kansatieteen kuvakokoelma, Pekka Kyytisen kokoelma (Finna)
Pilot Mound (Kanada)

| Pilot Mound |
| --- | --- |
 Pilot Mound
 Koordinaatit: 49°12′05″N, 98°53′38″W 
Valtio:  Kanada
Provinssi:  Manitoba
Hallinto:  
 – Hallinnon tyyppi:  Kunta
Pinta-ala:  
 – Kokonaispinta-ala:  2,7 km²
Väkiluku (2011):  635
 – Väestötiheys:  235,5 as./km²
 
 www.pilotmound.com 
Infobox OKVirheellinen NIMI-arvo: 
Pilot Mound on noin 600 asukkaan pikkukaupunki Manitoban provinssissa Kanadassa. Se sijaitsee noin 60 kilometriä länteen Mordenin kaupungista. Kaupunki on entisen NHL-pelaaja John "Black Jack" Stewartin kotipaikka.
Kaupungin jääkiekkojoukkue Pilot Mound Pilots pelaa Tiger Hills Hockey Leaguessa.
Pensasloiskimalainen

| Pensasloiskimalainen |
| --- | --- |

Uhanalaisuusluokitus
 
 
Suomessa:
 Elinvoimainen  
Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Pistiäiset Hymenoptera
Yläheimo::  Apoidea
Heimo::  Mesipistiäiset Apidae
Suku::  Kimalaiset Bombus
Laji::  sylvestris
Kaksiosainen nimi
 Bombus sylvestris  (Lepeletier, 1832) 
Katso myös
   Pensasloiskimalainen Wikispeciesissä   Pensasloiskimalainen Commonsissa 
Infobox OKNimi-testi OK: 
Pensasloiskimalainen (Bombus sylvestris) on kimalaisten sukuun ja loiskimalaisten alasukuun kuuluva mesipistiäislaji. Naaras on pituudeltaan 14–17 millimetriä ja koiras 12–14 millimetriä. Naaraan perusväri on musta, mutta keskiruumiin etuosa on vaaleankeltainen ja takaruumiin kärjen tuntumassa on valkeaa karvoitusta. Koiraan takaruumiin kärki on yleensä punertava ja takaselässä on keltaista. Koiraalla on valkoinen tai keltainen takaruumiin poikkivyö.
Pensasloiskimalainen on pensaskimalaisen loinen, mutta se loisii ehkä myös sorokimalaisen ja kanervakimalaisen pesissä. Kuningatar käy ruokailemassa pajun kukilla ja voikukilla, koiraat suo-ohdakkeella, purtojuurella, kyläkarhiaisella, karhunputkella ja maitohorsmalla. Laji on melko yleinen Suomessa, ja sitä tavataan Etelä-Suomesta aina Metsä-Lappiin asti.
Aiheesta muualla

Laji.fi: Pensasloiskimalainen (Bombus sylvestris)
Pihan linnut ja pöntöt

| Pihan linnut ja pöntöt |
| --- | --- |

Kirjailija:  Juha Laaksonen
Kansitaiteilija:  Lasse Rantanen
Kieli:  suomi
Genre:  lintukirja
Kustantaja:  Paasilinna
Julkaistu:  2013
Ulkoasu:  sid.
Sivumäärä:  224
ISBN:  978-952-5856-80-4
Löydä lisää kirjojaKirjallisuuden teemasivulta
Pihan linnut ja pöntöt on vuonna 2013 ilmestynyt Juha Laaksosen kirja pihapiirin kololinnuista. Kirjan on kustantanut Paasilinna. Se on valittu vuoden 2013 luontokirjaksi.
Juha Laaksonen on Radio Suomen Luontoillan toimittaja, joka on tehnyt kymmenkunta luontokirjaa. Hän on innokas ornitologi ja harrastaa luontokuvausta.
Laaksonen on koonnut tietoa pöntöistä ja pönttöjenteosta monista lähteistä ja haastatellut aiheeseen perehtyneitä. Hänellä on ollut apua tiedonkeruussa pitkän linjan linnunpönttöjen rakentaja kotkalainen Urpo Koponen, jolla on vastuullaan 1 500 pönttöä.
Kirja sisältää tietoa paitsi pöntöistä ja niiden rakentamisesta, myös linnuista ja niiden pesimäpuuhista, ja kullekin lintulajille on vielä tietoa lajin omista pönttövaatimuksista.
Aiheet

Kololintujen pesimisen historiaa
Linnunpönttöjen rakentaminen
Pesimäbiologiaa – reviirin valtaaminen
Tavalliset pöntöissä pesivät lajit
Harvinaisemmat pönttölajit
Muita pesärakennelmia
Pönttöjen puhdistus ja huolto
Pihamesikko

| Pihamesikko |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Mesikot Meliphagidae
Suku::  Savannimesikot Ptilotula
Laji::  fusca
Kaksiosainen nimi
 Ptilotula fusca  (Gould, 1837) 
Synonyymit
 Lichenostomus fuscus 
Katso myös
   Pihamesikko Wikispeciesissä   Pihamesikko Commonsissa 
Infobox OKNimi-testi OKIUCN-testi OK: 
Pihamesikko (Ptilotula fusca) on mesikoiden heimoon kuuluva varpuslintu.
Levinneisyys

Pihamesikkoa tavataan Australian kaakkois- ja itäosissa. Lajia on kuvattu yleiseksi, ja sen kannankehitys on vakaa. Se on luokiteltu elinvoimaiseksi.
Piode

| Piode |
| --- | --- |
 Piode.
 Piode
 Koordinaatit: 45°46′19″N, 8°04′06″E 
Valtio:   Italia
Alue:  Piemonte
Maakunta:  Vercelli
Hallinto:  
 – Kaupunginjohtaja:  Davide Ferraris
Pinta-ala:  
 – Maa:  13,60 km²
Korkeus:  752 (min. 720 - maks. 2 081) m
Väkiluku (2016):  202
 – Väestötiheys:  14,86 as./km²
Aikavyöhyke:  UTC+1
 – Kesäaika:  UTC+2
Postinumero:  13020
Suuntanumero(t):  0163
Infobox OKVirheellinen NIMI-arvo: 
Piode on kunta Pohjois-Italiassa Vercellin maakunnassa Piemonten alueella. Pioden naapurikunnat ovat Campertogno, Pettinengo, Pila, Rassa ja Scopello.
Pienviljelijäin Liitto

Pienviljelijäin Liitto (1906-1910 Torpparien Keskustoimikunta, 1910-1919 Suomen Maanvuokraajain Liitto, 1919-1921 Maanvuokraajain ja Pienviljelijäin Liitto) oli vuosina 1906-1970 toiminut pienviljelijöiden etujärjestö, joka aloitti toimintansa torpparien ja maanvuokraajien etujärjestönä. Järjestön kotipaikkana oli Tampere 1910-1927 ja Helsinki 1927-1970.
Historia

Järjestö sai alkunsa huhtikuussa 1906 Tampereen työväentalolla pidetyssä ensimmäisessä yleisessä torpparikokouksessa, jossa perustettiin Torpparikokouksen keskustoimikunta eli niin sanottu torpparikomitea. Sen yhdeksästä jäsenestä viisi oli torpparikokouksen ja neljä SDP:n puoluehallinnon valitsemia. Huhtikuussa 1910 pidettiin kolmas torpparikokous, jossa keskustoimikunnan korvaajaksi perustettiin torppareiden oma keskusjärjestö Suomen Maanvuokraajain Liitto.
Heinäkuussa 1918 eduskunnassa hyväksytyn torpparilain voimaantulon jälkeen järjestön nimeksi tuli 1919 Maanvuokraajain ja Pienviljelijäin Liitto ja vuonna 1921 Pienviljelijän Liitto. Porvarilliset pienviljelijät puolestaan perustivat 1922 etujärjestökseen Pienviljelijäin Keskusliiton. Vuoden 1948 liittokokouksessa kommunistit saivat enemmistön Pienviljelijöiden Liitossa, jolloin sosialidemokraatit perustivat oman järjestönsä Suomen Pienviljelijäin Liiton. Vuonna 1970 Pienviljelijäin Liitto, Suomen Pienviljelijäin Liitto ja keskustalainen Maatalouden Keskusliitto yhdistyivät Maatalouskeskusten Liitoksi.
Järjestö julkaisi lehtiä Maanvuokraaja (1910-1919) ja Pienviljelijä (1920-1969).
Puheenjohtajat

Penna Paunu 1910-1912
Kaarlo Harvala 1913-1919 (sihteeri)
Emil Viljanen 1919-1927
Mauno Pekkala 1927-1952
Niilo Nieminen 1952-1969
Peräpohjolan Opisto

| Peräpohjolan Opisto> Peräpohjolan kansanopisto |
| --- | --- |
 Peräpohjolan Opisto syyskuussa 2008.
Sijainti:  Kiviranta, Tornio
Koordinaatit:  65°51′36″N, 024°09′50″E
Tyyppi:  kansanopisto
Perustettu:  1901
Rehtori:  Tatja Karvonen
Verkkosivut
Peräpohjolan Opisto on vuonna 1901 perustettu sitoutumaton kansanopisto Tornion Kivirannalla.
Opisto antaa eriasteista ammatillista koulutusta, aikuisten perusopetusta sekä ammatillista lisäkoulutusta kasvatus- ja ohjausalalla.
Opistossa voi suorittaa kasvatus- ja ohjausalan perustutkinnosta nuoriso- ja yhteisöohjaajan tai lastenohjaajan tutkinnon.Tietoa ammatillisesta perustutkinnosta.
Peräpohjolan opisto tarjoaa myös seuraavia koulutuksia: kalevalainen jäsenkorjaus, hyvinvointivalmentaja ja seksuaalineuvoja. Lisäksi opistossa voi opiskella avoimen yliopiston opintoja.[lähde? ]
Opiston pihapiirissä toimii myös hotelli Joentalo. [lähde? ]
Aiheesta muualla

Peräpohjolan Opisto Kansanopistot.fi-sivustolla (Arkistoitu – Internet Archive)
Peräpohjolan opiston verkkosivut
Pensaslepinkäiset

| Pensaslepinkäiset |
| --- | --- |
 Akaasialepinkäinen (Tchagra australis)
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Afrikanlepinkäiset Malaconotidae
Suku::  Pensaslepinkäiset Tchagra  Lesson, 1830
Katso myös
   Pensaslepinkäiset Wikispeciesissä   Pensaslepinkäiset Commonsissa 
Infobox OKNimi-testi OK: 
Pensaslepinkäiset (Tchagra) on afrikanlepinkäisten heimoon kuuluva lintusuku.
Pensaslepinkäisiin (Tchagra) kuuluvia lajeja

Akaasialepinkäinen (Tchagra australis)
Kapinpensaslepinkäinen (Tchagra tchagra)
Pensaslepinkäinen (Tchagra senegalus)
Tiheikkölepinkäinen (Tchagra jamesi)
Aiheesta muualla

BirdLife Suomi ry: Maailman lintujen suomenkieliset nimet 2., uudistettu painos (2006) (Arkistoitu – Internet Archive)
ITIS: Tchagra (englanniksi)
Perärivin matti

| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
|  | a | b | c | d | e | f | g | h |  |
| 8 |  |  |  |  |  |  |  |  | 8 |
| 7 |  |  |  |  |  |  |  |  | 7 |
| 6 |  |  |  |  |  |  |  |  | 6 |
| 5 |  |  |  |  |  |  |  |  | 5 |
| 4 |  |  |  |  |  |  |  |  | 4 |
| 3 |  |  |  |  |  |  |  |  | 3 |
| 2 |  |  |  |  |  |  |  |  | 2 |
| 1 |  |  |  |  |  |  |  |  | 1 |
|  | a | b | c | d | e | f | g | h |  |
Perärivin matti
Perärivin matilla tarkoitetaan shakissa tilannetta, jossa kuningatar tai torni siirtyy vastustajan ensimmäiselle riville tehden kuninkaasta matin. Useimmiten kuninkaan eteen tornituksen yhteydessä jääneet omat sotilaat estävät kuningasta siirtymästä turvaan. Perärivin matin voi helposti torjua siirtämällä yhtä kuninkaan edessä olevista sotilaista eteenpäin. Perärivin mattia esiintyy vain harvoin ammattilaisten peleissä, mutta sillä uhataan usein.
Esimerkki

| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
|  | a | b | c | d | e | f | g | h |  |
| 8 |  |  |  |  |  |  |  |  | 8 |
| 7 |  |  |  |  |  |  |  |  | 7 |
| 6 |  |  |  |  |  |  |  |  | 6 |
| 5 |  |  |  |  |  |  |  |  | 5 |
| 4 |  |  |  |  |  |  |  |  | 4 |
| 3 |  |  |  |  |  |  |  |  | 3 |
| 2 |  |  |  |  |  |  |  |  | 2 |
| 1 |  |  |  |  |  |  |  |  | 1 |
|  | a | b | c | d | e | f | g | h |  |
Tilanne valkean 29. siirron jälkeen
Eräs José Raúl Capablancan kuuluisimmista peleistä sisälsi loppupuolellaan lukuisia perärivin matti -uhkauksia. Kyseessä oli ystävyysottelu, jonka Capablanca (musta) pelasi Moskovassa Ossip Bernsteinia (valkea) vastaan. Oikealla esitettyyn asemaan päädyttiin valkean 29:n siirron jälkeen, johon Capablanca vastasi pelaamalla kuningattaren b2-ruutuun (29...Db2!). Valkea ei voi lyödä kuningatarta siirrolla 30.Dxb2?, koska sitä seuraisi perärivin matti 30...Td1#. Valkea ei voi myöskään suojata torniaan ja samalla estää mattia tapahtumasta siirrolla 30.De1, sillä sitä seuraisi 30...Dxc3 (31.Dxc3 Td1+ 32.De1 Txe1#). Niin ikään häviää 30.Tc2, jota seuraa 30...Db1+ 31.Df1 Dxc2, sekä 30.Dc2, jota seuraa 30...Da1+ 31.Dc1 Td1+ 32.Dxd1 Dxd1# tai 30...Dxc2 31.Txc2 Td1#. Jos valkea taas uhkaa tehdä mustasta perärivin matin siirrolla 30.Dd3, 30.Td3 tai 30.Tc8, musta voittaa pelaamalla 30...Da1+.
Huomionarvoista on, että mustan suorempi matin tavoittelu siirroilla 29...Db1+ 30. Df1 Td1 häviäisi itse: 31. Tc8+ Td8 32. Txd8#
Peshawarin kirkkoisku

Peshawarin kirkkoisku tehtiin Pakistanin Peshawarissa 22. syyskuuta 2013, kun kaksi terroristia räjäytti itsensä anglikaanisessa All Saints' -kirkossa sunnuntaipalveluksen jälkeen. Kyseessä on Pakistanin vakavin kristittyjä vastaan tehty hyökkäys. Iskussa kuoli 85 henkilöä ja yli 100 loukkaantui. Tekoa seurasivat maanlaajuiset protestit. Pakistanin Talibanin edustaja kiisti järjestönsä osallisuuden. Kaksi Talibaniin kytkeytyvää militanttiryhmää kuitenkin otti vastuun teosta ja ilmoitti sen olleen reaktio Yhdysvaltain tekemiin ilmaiskuihin Pakistanissa.
Ennen iskua hyökkääjät ampuivat kahta turvamiestä, joista yksi kuoli ja toinen haavoittui. Iskun kohteena ollut kirkko muistuttaa moskeijaa, ja se oli toiminut kaupungissa rauhan ja harmonian symbolina.
Pekka Martin (graafinen suunnittelija)

Pekka Henrikki (Henrik) Martin (20. heinäkuuta 1925 Tampere – 4. toukokuuta 2022 Helsinki) oli suomalainen graafinen suunnittelija. Hän valmistui ylioppilaaksi Tampereen lyseosta. Taiteellisen koulutuksen hän sai Taideteollisuusopistossa (nyk. Aalto-yliopiston taiteiden ja suunnittelun korkeakoulu) 1946–1950.
Martin toimi Helsingin Osuuskaupassa (HOK) somistajana 1946–1953 ja Osuustukkukaupassa (OTK) mainosgraafikkona 1953–1958.[lähde? ] Pisimmän työuran hän teki mainostoimisto Oy SEK Ab:ssa, mainosgraafikkona 1958–1963 ja art directorina 1963–1983. Martin saavutti tunnustusta lukuisilla liikemerkeillään. Hän perehtyi myös heraldiikkaan ja suunnitteli vaakunoita.
Martin jäi eläkkeelle 1984, ja hänelle myönnettiin valtion ylimääräinen taiteilijaeläke 1986..
Palkinnot

Merkkikilpailuissa mm.:
Somistajayhdistys ry, 1953 (1. ja 3. palkinto)
Luterilainen maailmanliitto, 1962 (3. palkinto)
Rakennusinsinööriyhdistys ry, 1964 (2. palkinto)
Oy Nokia Ab, 1967 (1. palkinto)
Osuuspankki, 1969 (1. ja 2. palkinto)
Pohjoismaiden neuvosto, 1971 (3. palkinto)
Kajaani Oy, 1971 (1. ja 2. palkinto)
Pohjola-yhtiöt, 1979 (1. palkinto)
Orion-konserni, 1987 (1. palkinto)
Vuosaaren urheilutalon liikemerkki, 1979.
Vaakunakilpailuissa:
Nurmeksen kauppala, 1951 (2. palkinto)
Loimaan maalaiskunta, 1951 (1. lunastus)
Kotkan kaupunki, 1954 (1. lunastus)
Helsingin Vuosaaren vaakuna, 1992 (1. palkinto)
Julistekilpailuissa:
Vuoden parhaat suomalaiset julisteet 1964, 1965 ja 1966
Ilmoituskilpailuissa:
Kultajyvä -ilmoituskilpailu 1966 (kultajyvä ja 2 hopeajyvää), 1968 (2 hopeajyvää) ja 1972 (kultajyvä)
Rizzolin ilmoituskilpailu, Milano 1965 ja 1967 (hopeinen painokone)
Muut ansiot

Martin on osallistunut lukuisiin koti- ja ulkomaisiin näyttelyihin. Kotimaisia mm. Mainosgraafikot ry:n käyttögrafiikan näyttelyt sekä Vuoden Huiput -näyttelyt. Ulkomaisia mm. Kansainvälinen julistebiennale Varsovassa 1968 ja 1972, Kansainvälinen käyttögrafiikan näyttely Brnossa 1983 ja Mainosgraafikot ry:n juliste- ja liikemerkkinäyttely Tokiossa 1983.
Martinin julisteita on Puolan kansallismuseon kokoelmissa Varsovassa, Amsterdamin kaupunginmuseon Stedelijk Museum Amsterdamin kokoelmissa ja Lahden visuaalisten taiteiden museo Malvan kokoelmissa Lahdessa.
Martinin käyttögrafiikan töitä on julkaistu graafisen suunnittelun ammattijulkaisuissa Modern Publicity (32/1962–63, Englanti), Graphis Annual (1979, Sveitsi) ja Trade Marks & Symbols (vol. 2 / 1973, USA) sekä teoksessa Suomalaisia liikemerkkejä – 100 + Finnish Symbols and Trademarks (1992, Suomi).
Jäsenyydet

Grafia ry
Itä-Helsingin taideseura ry
Aiheesta muualla

Pekka Martinin muistokirjoitus Helsingin Sanomissa
Paavo Tyni

| Paavo Tyni> Henkilötiedot |
| --- | --- |
Syntynyt: 13. tammikuuta 1997 (ikä 27) Hattula, Suomi
Kansalaisuus:   Suomi
Jääkiekkoilija
Pelipaikka:  puolustaja
Maila:  vasen
Pituus:  178 cm
Paino:  81 kg
Seura
Seura:  Ferencvárosi TC
Sarja:  Erste Liga
Pelinumero:  44
Pelaajaura
Pääsarjaura:  2019–
Aik. seurat:  KeuPa HT (Mestis) HPK (SML) Peliitat (Mestis) FPS (Mestis) RoKi (Mestis) Kärpät (SML)
Paavo Tyni (s. 13. tammikuuta 1997 Hattula) on suomalainen jääkiekkopuolustaja, joka pelaa monikansallisen Erste Ligan unkarilaisjoukkue Ferencvárosi TC:ssä. Hän vaihtoi A-juniorina pelipaikkaansa hyökkääjästä puolustajaksi.
Muuta

Tyni harrasti lapsena myös jalkapalloa, salibandya ja hiihtoa.
Parhaan naispääosan SAG-palkinto

Parhaan naispääosan SAG-palkinto on yksi palkinnoista, joita yhdysvaltalainen yli 120 000 näyttelijää edustava ammattiliitto Screen Actors Guild jakaa vuosittain. Palkinto jaettiin ensimmäisen kerran vuonna 1994.
Voittajat ja ehdokkaat > Merkinnät

"†" SAG-ehdokas/-voittaja palkittiin parhaan naispääosan Oscar-palkinnolla.
"‡" SAG-ehdokas/-voittaja sai parhaan naispääosan Oscar-ehdokkuuden.
Voittajat ja ehdokkaat > 1990-luku

| Vuosi | Näyttelijä | Elokuva | Rooli |
| --- | --- | --- | --- |
| 1994 | Jodie Foster | Nell | Nell Kellty ‡ |
| 1994 | Jessica Lange | Sininen taivas | Carly Marshall † |
| 1994 | Meg Ryan | When a Man Loves a Woman | Alice Green |
| 1994 | Susan Sarandon | Päämies | Reggie Love ‡ |
| 1994 | Meryl Streep | Villi joki | Gail Hartman |
| 1995 | Susan Sarandon | Kuolemaantuomittu | Helen Prejean † |
| 1995 | Joan Allen | Nixon | Pat Nixon ‡ |
| 1995 | Elisabeth Shue | Leaving Las Vegas | Sera ‡ |
| 1995 | Meryl Streep | Hiljaiset sillat | Francesca Johnson ‡ |
| 1995 | Emma Thompson | Järki ja tunteet | Elinor Dashwood ‡ |
| 1996 | Frances McDormand | Fargo | Marge Gunderson † |
| 1996 | Brenda Blethyn | Salaisuuksia ja valheita | Cynthia Rose Purley ‡ |
| 1996 | Diane Keaton | Marvin's Room | Bessie ‡ |
| 1996 | Gena Rowlands | Unhook the Stars | Mildred Hawks |
| 1996 | Kristin Scott Thomas | Englantilainen potilas | Katharine Clifton ‡ |
| 1997 | Helen Hunt | Elämä on ihanaa | Carol Connelly † |
| 1997 | Helena Bonham Carter | The Wings of the Dove | Kate Croy ‡ |
| 1997 | Judi Dench | Mrs. Brown | Viktoria ‡ |
| 1997 | Pam Grier | Jackie Brown | Jackie Brown |
| 1997 | Robin Wright Penn | She's So Lovely | Maureen Murphy Quinn |
| 1997 | Kate Winslet | Titanic | Rose DeWitt Bukater ‡ |
| 1998 | Gwyneth Paltrow | Rakastunut Shakespeare | Viola De Lesseps † |
| 1998 | Cate Blanchett | Elisabet | Viktoria ‡ |
| 1998 | Jane Horrocks | Little Voice | Little Voice |
| 1998 | Meryl Streep | Se mikä on totta | Kate Gulden ‡ |
| 1998 | Emily Watson | Hilary ja Jackie | Jacqueline du Pré ‡ |
| 1999 | Annette Bening | American Beauty | Carolyn Burnham ‡ |
| 1999 | Janet McTeer | Tumbleweeds | Mary Jo Walker ‡ |
| 1999 | Julianne Moore | Jutun loppu | Sarah Miles ‡ |
| 1999 | Meryl Streep | Music of the Heart | Roberta Guaspari ‡ |
| 1999 | Hilary Swank | Boys Don't Cry | Brandon Teena † |
Voittajat ja ehdokkaat > 2010-luku

| Vuosi | Näyttelijä | Elokuva | Rooli |
| --- | --- | --- | --- |
| 2010 | Natalie Portman | Black Swan | Nina Sayers † |
| 2010 | Annette Bening | The Kids Are All Right | Nic ‡ |
| 2010 | Nicole Kidman | Rabbit Hole – takaisin elämään | Becca ‡ |
| 2010 | Jennifer Lawrence | Winter’s Bone | Ree Dolly ‡ |
| 2010 | Hilary Swank | Conviction | Betty Anne Waters |
| 2011 | Viola Davis | Piiat | Aibileen Clark ‡ |
| 2011 | Glenn Close | Albert Nobbs | Albert Nobbs ‡ |
| 2011 | Meryl Streep | Rautarouva | Margaret Thatcher † |
| 2011 | Tilda Swinton | Poikani Kevin | Eva Khatchadourian |
| 2011 | Michelle Williams | My Week with Marilyn | Marilyn Monroe ‡ |
| 2012 | Jennifer Lawrence | Unelmien pelikirja | Tiffany Maxwell † |
| 2012 | Jessica Chastain | Zero Dark Thirty  | Maya ‡ |
| 2012 | Marion Cotillard | Luihin ja ytimiin | Stéphanie |
| 2012 | Helen Mirren | Hitchcock  | Alma Reville |
| 2012 | Naomi Watts | Selviytyminen | Maria Bennett ‡ |
| 2013 | Cate Blanchett | Blue Jasmine | Jeanette "Jasmine" Francis † |
| 2013 | Sandra Bullock | Gravity | Dr. Ryan Stone ‡ |
| 2013 | Judi Dench | Philomena | Philomena Lee ‡ |
| 2013 | Meryl Streep | Perhe – August: Osage County | Violet Weston ‡ |
| 2013 | Emma Thompson | Saving Mr. Banks | P.L. Travers |
| 2014 | Julianne Moore | Edelleen Alice | Alice Howland-Jones † |
| 2014 | Jennifer Aniston | Cake | Claire Bennett |
| 2014 | Felicity Jones | Kaiken teoria | Jane Hawking ‡ |
| 2014 | Rosamund Pike | Gone Girl | Amy Dunne ‡ |
| 2014 | Reese Witherspoon | Wild – Villi vaellus | Cheryl Strayed ‡ |
| 2014 | Emma Thompson | Saving Mr. Banks | P.L. Travers |
| 2015 | Brie Larson | Room | Ma † |
| 2015 | Cate Blanchett | Carol | Carol Aird ‡ |
| 2015 | Helen Mirren | Woman in Gold | Maria Altmann |
| 2015 | Saoirse Ronan | Brooklyn | Eilis  ‡ |
| 2015 | Sarah Silverman | I Smile Back | Laney Brooks |
| 2016 | Emma Stone | La La Land | Mia Dolan † |
| 2016 | Amy Adams | Arrival | Louise Banks |
| 2016 | Emily Blunt | Nainen junassa | Rachel Watson |
| 2016 | Natalie Portman | Jackie | Jackie Kennedy ‡ |
| 2016 | Meryl Streep | Florence | Florence Foster Jenkins ‡ |
| 2017 | Frances McDormand | Three Billboards Outside Ebbing, Missouri | Mildred Hayes ‡ |
| 2017 | Judi Dench | Victoria & Abdul | Kuningatar Viktoria |
| 2017 | Sally Hawkins | The Shape of Water | Elisa Esposito  ‡ |
| 2017 | Margot Robbie | I, Tonya | Tonya Harding ‡ |
| 2017 | Saoirse Ronan | Lady Bird | Christine ”Lady Bird” McPherson ‡ |